stanford-oval/wikipedia huggingface dataset:
The Guess Who
Historia

The Expressions -niminen yhtye, johon kuuluivat Chad Allan, Randy Bachman, Jim Kale, Bob Ashley ja Garry Peterson, äänitti vuonna 1965 cover-version Johnny Kidd & the Piratesin kappaleesta ”Shakin’ All Over”. Levy-yhtiö Quality Records ilmoitti levyn etiketissä kappaleen esittäjäksi ”Guess Whon” (suom. arvaa kuka) toivoen, että asiakkaat luulisivat kyseessä olevan jonkin kuuluisan yhtyeen. ”Shakin’ All Overista” tuli yllätyshitti Kanadassa, ja myös Yhdysvalloissa se ylsi top 40:een. Kosketinsoittaja Bob Ashleyn korvasi pian Burton Cummings, josta tuli myös laulaja, kun Chad Allan erosi yhtyeestä vuonna 1966. The Guess Who lähti heikosti menestyneelle Englannin-kiertueelle ja palasi kotimaahansa esiintymään omaan Let’s Go -televisio-ohjelmaansa.
Suuri menestys Yhdysvalloissa vältteli yhtyettä aina vuoteen 1969 asti, jolloin ”These Eyes” nousi Billboard Hot 100 -listalla kymmenen myydyimmän singlen joukkoon. Myöhemmin samana vuonna ilmestynyt albumi Canned Wheat Packed by the Guess Who sisälsi kolme top 40 -hittiä. Vuonna 1970 ilmestyi hittisingle ”American Woman”. Vaikka kappale oli sävyltään amerikkalaisvastainen, siitä tuli ironisesti yhtyeen ainoa Yhdysvaltain listaykköseksi noussut single. Myös samanniminen albumi nousi top 10:een ja myi kultalevyyn oikeuttavan määrän. Yhtye myös esiintyi Valkoisessa talossa Richard ja Pat Nixonille sekä prinssi Charlesille. Pat Nixonin vaatimuksesta ”American Womania” ei esitetty.
Mormoniksi kääntynyt kitaristi Randy Bachman alkoi vieraantua yhtyeen rock and roll -elämäntyylistä, mikä johti yhteentörmäyksiin Burton Cummingsin kanssa. Bachman erosi yhtyeestä heinäkuussa 1970 ja perusti yhdessä Chad Allanin kanssa Brave Belt -yhtyeen, josta muodostui pian menestyksekäs Bachman-Turner Overdrive. Bachmanin tilalle yhtyeeseen tuli kaksi kitaristia: Kurt Winter ja Greg Leskiw. Vielä vuonna 1970 ilmestyneen seuraavan albumin, Share the Landin, nimikkokappale nousi jälleen top 10:een Yhdysvalloissa.
Viimeisen kerran yhtye nähtiin Yhdysvaltain top 10:ssä vuonna 1974, kun ”Clap for the Wolfman” nousi sijalle 6. Seuraavana vuonna Burton Cummings hajotti yhtyeen ja yritti soolouraa. The Guess Who kuitenkin koottiin uudelleen kasaan vuonna 1977, ja vuonna 1983 yhtyeen suuruuden päivien kokoonpano palasi hetkeksi. The Guess Who keikkailee edelleen – tosin sen kokoonpano on muuttunut tiheään tahtiin.
Diskografia > Studioalbumit

It’s Time (1966)
A Wild Pair (1968) (A-puolella The Guess Who?, B-puolella The Staccatos)
Wheatfield Soul (1968)
Canned Wheat (1969)
American Woman (1970)
Share the Land (1970)
So Long, Bannatyne (1971)
Rockin’ (1972)
Wild One (1972)
Artificial Paradise (1973)
#10 (1973)
Road Food (1974)
Flavours (1974)
Power in the Music (1975)
The Way They Were (1976) (ennenjulkaisemattomia kappaleita)
Guess Who’s Back (1978)
All This for a Song (1979)
Now and Not Then (1981)
Liberty (1995) (ilmestynyt myös nimellä Lonely One)
Diskografia > Livealbumit

Live at the Paramount (1972)
Together Again (1984)
The Best of the Guess Who Live (1986) (Together Againin laajennettu versio)
The Spirit Lives On (1998)
Down the Road (1999)
Running Back Thru Canada (2000)
The Best of Running Back Thru Canada (2004)
Extended Versions: The Encore Collection (2004)
In Concert (2009)
Aiheesta muualla

theguesswhocafe.com – Virallinen sivusto
Tulikauluspiispa

| Tulikauluspiispa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Piispat Euplectes
Laji::  hordeaceus
Kaksiosainen nimi
 Euplectes hordeaceus  (Linnaeus, 1758) 
Katso myös
   Tulikauluspiispa Wikispeciesissä   Tulikauluspiispa Commonsissa 
Infobox OKNimi-testi OKIUCN-testi OK: 
Tulikauluspiispa (Euplectes hordeaceus) on kutojien heimoon kuuluva varpuslintu.
Levinneisyys

Tulikauluspiispaa tavataan laajalla alueella Afrikan länsi-, keski- ja itäosissa. Lajin ei uskota olevan vaarassa, ja se on luokiteltu elinvoimaiseksi.
Tuomas Korkia-Aho

Tuomas Korkia-Aho tai Korkia-aho (s. 1994) on suomalainen näyttelijä. Hän valmistui Taideyliopiston Teatterikorkeakoulusta keväällä 2021, minkä jälkeen hän on ollut kiinnityksellä Lahden kaupunginteatterissa[lähde? ].
Hän teki opinnäytetyönsä ja aloitti samalla uransa Snoopi Sirenin ohjaaman West Side Storyn Tonyn roolista Jyväskylän kaupunginteatterissa syksyllä 2020.
Transnistrianukraina

Transnistrianukraina (ukr. Наддністрянський говір, Naddnistrjanskyi hovir) on ukrainan kielen murre, jota puhutaan Moldovasta yksipuolisesti irtautuneessa Transnistriassa. Perustuslakinsa mukaan Transnistrian viralliset kielet ovat ukrainan lisäksi myös venäjä ja romania.
Transnistrianukrainan katsotaan kuuluvan ukrainan kielen lounaismurteisiin, joita puhutaan myös rajan toisella puolella Ukrainassa.
Sanastollisia eroja standardiukrainaan:
| Transnistrianukraina | Standardiukraina | Suomi |
| --- | --- | --- |
| банак (banak) | каструля (kastrulja) | kattila |
| булба (bulba) | картопля (kartoplja) | peruna |
| бузок (buzok) | лелека (leleka) | haikara |
| твар (tvar) | обличчя (oblytštšja) | kasvot |
| писок (pisok) | рот (rot) | suu |
| кугут (kuhut) | півень (piven) | kukko |
| цера (tsera) | шкіра (škira) | iho |
Tuomas Koppanen

| Tuomas Koppanen> Henkilötiedot |
| --- | --- |
Koko nimi:  Tuomas Koppanen
Syntynyt: 4. lokakuuta 1993 (ikä 31)
Kansalaisuus:   Suomi
Lentopalloilija
Pituus:  197 cm
Nyk. joukkue:   Hurrikaani-Loimaa
Sarja:  Lentopallon Mestaruusliiga
Pelaajaura
Ammattilaisjoukkueet
2010–2014 2014–2017 2017–2019 2019-:   Raision Loimu  Hurrikaani Loimaa  Raision Loimu  Tuto Volleyta
Maajoukkueet
2015:   Suomi
Ottelut:  7 (27.6.2015)
Tuomas Koppanen (s. 4. lokakuuta 1993) on suomalainen lentopalloilija. Hän on edustanut kaudesta 2014–2015 Lentopallon Mestaruusliigassa pelaavia loimaalaista Hurrikaania. Pelipaikaltaan Koppanen on keskitorjuja.
Ensimmäisen pääsarjaottelunsa Koppanen pelasi 2. lokakuuta 2010 Raision Loimussa Saimaa Volleyta vastaan. Koppanen pelasi Loimussa kaudet 2010-2014, kaikkiaan 120 liigaottelua. Hän aloitti liigauransa yleispelaajana, mutta siirtyi keskitorjujaksi joukkueen loukkaantumisongelmien myötä.
Maajoukkuedebyyttinsä Koppanen teki Bakun Euroopan kisoissa kesäkuussa 2015 ns. B-maajoukkueessa. Ykkösjoukkueessa hän esiintyi ensimmäisen kerran heti perään, 26.6.2015 Espoossa Maailmanliigan Hollanti-ottelussa.
Thomas Rayner Dawson

Englantilainen tehtäväniekka Thomas Rayner Dawson n.1930.
Thomas Rayner Dawson (28. marraskuuta 1889 Leeds – 16. joulukuuta 1951) oli englantilainen šakkitoimittaja ja šakkitehtävien laatija. Hän on eräs kaikkien aikojen tuotteliaimmista laatijoista. Hänen tuotantonsa määrä on yli 6400 tehtävää.
Elämä

Thomas Rayner Dawson syntyi Leedsissä. Hänen enonsa James Rayner oli sisarenpoikansa tavoin tunnettu tehtävänlaatija, joka toimitti British Chess Magazinen tehtäväpalstaa vuodesta 1889 kuolemaansa 1898 asti. Nuori Thomas sai varhain enoltaan kipinän laadintaharrastukseensa. Hän laati ensimmäisen tehtävänsä jo 11-vuotiaana.
Dawson opiskeli Leedsin yliopistossa kemiaa ja valmistui erinomaisin arvosanoin 1913. Varsinaisen elämäntyönsä Dawson teki brittiläisten kuminvalmistajien instituutin tiedusteluosaston palveluksessa. Hän liittyi laitoksen henkilökuntaan tammikuussa 1922. Hän eteni urallaan laitoksen johtajaksi. Dawsonin johdolla kerättiin Croydoniin huomattava kumin ominaisuuksia käsittelevä materiaaliopillinen kirjasto. Hän julkaisi myös useita alaa käsitteleviä tieteellisiä artikkeleita.
Sivutoimenaan Dawson työskenteli šakkitoimittajana. Hänen ensimmäinen työpaikkansa tässä tehtävässä oli lopputehtäväpalstan toimittajana Chess Review-lehdessä. Hän toimi tässä tehtävässä vuodesta 1909 aina kuolemaansa asti. Sittemmin hän toimitti 1919-1930 toimitti myös lehden satutehtäville omistettua osiota. Palsta irtautui 1931 itsenäiseksi lehdeksi nimeltä The Fairy Chess Review ja Dawson jatkoi sen toimittamista vuoteen 1951 asti. Hän toimitti tämän ohella 1922-1931 The Problemist-lehteä. Sen jälkeen hän oli vuosina 1931-1951 British Chess Magazinen tehtäväpalstan toimittaja. Lisäksi hän kirjoitti artikkeleita useisiin muihin lehtiin. Hänellä oli myös luottamustehtäviä laatijoiden yhdistyksessä. Huomattavin niistä British Chess Problem Societyn puheenjohtajuus 1931-1943.
Laatijana Dawson oli erittäin tuottelias. Pitkän uransa aikana hän laati 5,320 satutehtävää, 885 mattitehtävää, 97 itsemattitehtävää ja 138 lopputehtävää. Ensimmäisen tehtävänsä, 2-siirtoisen mattitehtävän hän julkaisi 1907. Pääasiassa hän oli kuitenkin omistautunut satušakin teorian kehittämiseen. Siksi häntä kutsuttiinkin satušakin kuninkaaksi. Hän loi pohjan satutehtävätaiteen myöhemmälle yleistymiselle. Hän keksi satutehtäviin monia uusia nappuloita ja ehtoja. Esimerkki hänen keksimästään satunappulasta on heinäsirkka, joka liikkuu ja lyö kuningattaren linjoja pitkin, mutta ainoastaan lähimmän nappulan takaiseen ruutuun, ellei sitä miehitä oma nappula.
Dawsonin huomattavimpia saavutuksia olivat 1. palkinnot L'Echiquier-lehden kilpailussa 1928 ja British Chess Federation-yhdistyksen turnauksessa nro 21 vuonna 1936. Kaikkiaan Dawsonin tehtävistä 120 sai palkinnon ja 211 ansaitsi kunniamaininnan.
Viimeisinä vuosina Dawsonin terveys alkoi horjua. Hän kuoli ateroskleroosiin joulukuussa 1951.
Tähden ikä

Nimeäminen · Luokittelu
Kehitys · HR-kaavio · Nukleosynteesi

Tähtijärjestelmä · Eksoplaneetta

Luettelot tähdistä
Synty ja kehitys
Synty · Prototähti · Esipääsarja · Pääsarja
Horisontaalihaara · Asymptoottihaara
Esiplanetaarinen sumu · Planetaarinen sumu
Wolfin–Rayetin tähti · Valesupernova
Supernova · Hypernova
Luminositeettiluokitus
Alikääpiö · Kääpiö (Punainen · Keltainen · Sininen)
Alijättiläinen · Jättiläinen (Punainen · Sininen)
Kirkas jättiläinen · Ylijättiläinen (Punainen · Sininen)
Hyperjättiläinen
Spektriluokitus
O · B · A · F · G · K · M
Bariumtähti · Hiilitähti · Teknetiumtähti
Jäänteet
Valkoinen kääpiö · Musta kääpiö · Heliumplaneetta
Neutronitähti (Pulsari · Magnetar) · Musta aukko
Nukleosynteesi
Alfareaktio · Kolmialfareaktio · Heliumleimahdus
Hiilisykli · Hiilen fuusio · Neutronisieppaus · Nova
Yleiset ominaisuudet
Ikä · Magnitudi · Metallisuus · Luminositeetti
Aiheeseen liittyvää
Ruskea kääpiö · Ruskea alikääpiö · Planeetta
Tähtijoukko (Avoin · Pallomainen) · Tähdistö
Auringon ominaisuudet
Tähden ikä mitataan monin tavoin.
Yleensä käytetään litiumin Li ja berylliumin Be runsautta.
Nämä heikkenevät iän myötä. 
Tähden ikää voidaan karkeasti arvioida sen massan, pintalämpötilan ja kirkkauden perusteella. Näitä on usein vaikea arvioida tarkasti.
Monien tähtien iät on arvioitu eri menetelmillä hyvinkin vaihtelevasti.
Jättiläistähden ikiä ei monestikaan osata tarkoin sanoa, koska ne käyvät samantapaisen kehitysvaiheen, esimerkiksi kefeidivaiheen läpi pari kertaa.
Auringon ikä on 4,6 miljardia vuotta. Auringon tyyppinen pääsarjan tähti kirkastuu ja kasvaa vanhetessaan. Painovoima pinnalla pienenee. Samalla sen pyörimisnopeus pienenee, pyörähdysaika kasvaa, kromosfäärin aktiivisuus heikkenee ja mikroturbulenssi pienenee. Aktiivisuusjakso pitenee ja häviää iän myötä. Ikää voidaan mitata harvinaisten metallien toriumin ja neodyymin suhteesta Th/Nd.
The Open Door

| The Open Door Evanescence |
| --- | --- | --- |

Studioalbumin tiedot
 Äänitetty : syyskuu 2005 – maaliskuu 2006
 Julkaistu: 25. syyskuuta 2006
 Tuottaja(t): Dave Fortman
 Tyylilaji: alternative metal goottimetalli
 Kesto: 54.15
 Levy-yhtiö: Wind-up Records
Listasijoitukset
  5.
Evanescencen muut julkaisut
| Anywhere But Home 2004 | The Open Door 2006 | Evanescence 2011 |
Singlet albumilta The Open Door
 ”Call Me When You’re Sober” Julkaistu: 2006  ”Lithium” Julkaistu: 2006  ”Sweet Sacrifice” Julkaistu: 2007  ”Good Enough” Julkaistu: 2007  ”Weight of the World” Julkaistu: 2007 (vain Kolumbiassa)
The Open Door on Evanescencen toinen albumi. Levy julkaistiin lokakuussa 2006. Albumi nousi Suomen virallisen listan sijalle 5.
Albumin kappaleista suurimman osan ovat sanoittaneet vokalisti Amy Lee ja kitaristi Terry Balsamo. Lee on sanoittanut kappaleet "Like You", "Good Enough" ja "Lithium" yksin. Albumin tunnetuin kappale on sen ensimmäinen single "Call Me When You're Sober".
Juuri ennen albumin julkaisua basisti Will Boyd jätti yhtyeen. Boyd kertoi haluavansa viettää aikaa enemmän perheensä kanssa, eikä ollut valmis uuteen pitkään maailmankiertueeseen. Will Boydin paikalle otettiin Tim McCord yhtyeestä The Revolution Smile.
Kappaleet

Sweet Sacrifice – 3.05
Call Me When You're Sober – 3.34
Weight of the World – 3.37
Lithium – 3.44
Cloud Nine – 4.22
Snow White Queen – 4.22
Lacrymosa – 3.37
Like You – 4.16
Lose Control – 4.50
The Only One – 4.40
Your Star – 4.43
All That I'm Living For – 3.48
Good Enough – 5.31
Kappaleet > iTunesin bonuskappale

The Last Song I'm Wasting On You (bonusraita iTunesissa)
Kappaleet > Japanin painos

Call Me When You're Sober (acoustic) (bonusraita japanilaisessa painoksessa)
Arvostelut

AllMusic:
Desibeli.net:
Entertainment Weekly: B+
Imperiumi: 4½/10
Metacritic: 61/100
Rolling Stone:
Soundi:
Tummaorneero

| Tummaorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Ruso-orneerot Clibanornis
Laji::  rubiginosus
Kaksiosainen nimi
 Clibanornis rubiginosus  (Sclater, 1857) 
Synonyymit
 Automolus rubiginosus 
Katso myös
   Tummaorneero Wikispeciesissä   Tummaorneero Commonsissa 
Infobox OKVirheellinen NIMI-arvoIUCN-testi OK: 
Tummaorneero (Clibanornis rubiginosus) on orneeroiden heimoon kuuluva varpuslintu.
Levinneisyys

Tummaorneeroa tavataan laajalla alueella Meksikossa, Keski-Amerikassa ja Etelä-Amerikan luoteis- ja pohjoisosissa. Lajin populaation arvioidaan olevan 500 000–4 999 999 yksilöä, ja sen kanta on vakaa. Laji on luokiteltu elinvoimaiseksi.
Timo Koivisto

Timo Ville Sakari Koivisto (s. 2. tammikuuta 1970 Pirkkala) on suomalainen virkamies ja Jyväskylän kaupunginjohtaja. Hän on toiminut kaupunginjohtajan tehtävässä 1. toukokuuta 2015 lähtien. Aiemmin (2005–2015) Koivisto oli Jyväskylän apulaiskaupunginjohtaja päävastuualueenaan kaupunkirakennepalveluiden johto. Hänet valittiin toiselle kahdeksanvuotiselle virkakaudelleen joulukuussa 2022.
Ura

Koivisto valmistui ylioppilaaksi vuonna 1989 ja oikeustieteiden kandidaatiksi Turun yliopistosta vuonna 1995. Hän on työskennellyt Porissa Satakuntaliiton hallintosihteerinä (1996–1997) ja hallintopäällikkönä (1997–2000). Lisäksi hän on ollut kauppa- ja teollisuusministeri Sinikka Mönkäreen (2000–2002), pääministeri Paavo Lipposen (2002–2003) ja valtiovarainministeri Antti Kalliomäen (2003–2005) erityisavustajana.
Puoluetaustaltaan Koivisto on sosiaalidemokraatti. Vuosina 1993–1996 hän oli Pirkkalan kunnanvaltuuston jäsen.
Yksityiselämä

Koiviston puoliso on SDP:n kansanedustaja Susanna Huovinen. Perhe asuu Säynätsalossa ja siihen kuuluu kaksi lasta. Koiviston isä on Pirkkalan entinen kunnanjohtaja Risto Koivisto.
Koivisto on sotilasarvoltaan luutnantti (2002).
Tuomas Kaikkonen

Tuomas Eero Tapani Kaikkonen (s. 19. kesäkuuta 1980 Iisalmi) on suomalainen pikajuoksija. Hän edustaa Iisalmen Visaa ja hänen valmentajanaan toimii Eero Kaikkonen. Kalevan kisoista Kaikkonen on saavuttanut pronssia 400 metrin juoksussa vuonna 2001. Lisäksi hän on voittanut sisäratojen SM-kilpailuissa kaksi pronssia 400 metrin juoksusta.
Tummaporro

| Tummaporro |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Lamiales
Heimo::  Huulikukkaiskasvit Lamiaceae
Suku::  Porrot Ballota
Laji::  nigra
Kaksiosainen nimi
 Ballota nigra  L. 
 Tummaporron maailmanlaajuinen levinneisyys. Kartasta poiketen laji esiintyy myös Suomessa.
Alalajeja
 suppilotummaporro (Ballota nigra subsp. meridionalis, aiemmin subsp. foetida)  putkitummaporro (Ballota nigra subsp. nigra) 
Katso myös
   Tummaporro Wikispeciesissä   Tummaporro Commonsissa 
Infobox OKNimi-testi OK: 
Tummaporro eli valkoporro eli porro (Ballota nigra) on huulikukkaiskasveihin kuuluva monivuotinen ruohovartinen kasvi, joka on vanha lääkekasvi.
Tummaporro kasvaa 30–100 senttimetriä korkeaksi. Lehdet ovat isohampaiset tai -nyhäiset ja karvaiset. Sen kukan teriö on 9–15 millimetriä pitkä, väriltään vaalean sinipunainen. Teriö on kaksihuulinen, ylähuuli on kupera ja alahuuli kolmiliuskainen.
Suomessa tummaporro on harvinainen tulokas, josta on tavattu kaksi eri alalajia, suppilotummaporro ja putkitummaporro.
Aiheesta muualla

Kasviatlas: Tummaporron (Ballota nigra) levinneisyys Suomessa.
Suomen Lajitietokeskus: Tummaporro (Ballota nigra)
ITIS: Ballota nigra (englanniksi)
United States Department of Agriculture (USDA): Ballota nigra (englanniksi)
Dr. Duke's Phytochemical and Ethnobotanical Databases: Ballota nigra (Arkistoitu – Internet Archive) (englanniksi)
Tummaporro
Tribalismi

Tribalismi eli heimokuntaisuus on yhteiskuntamuoto, jolle on ominaista valtiovallan puuttuminen ja ihmisten järjestäytyminen sen asemesta heimoiksi, jotka suojelevat jäseniään.
Kuvaus

Tribalismi on ominaista metsästäjä-keräilijöille sekä paimentolaisille eli pastoraalisille nomadeille, jotka viettävät  liikkuvaa elämää ja kasvattavat karjaa. Paimentolaisia ovat esimerkiksi Arabian ja Pohjois-Afrikan beduiinit, Intian dhangarit ja Afrikan fulanit ja maasait.
Paimentolaisille tyypillinen heimoyhteiskunta on poliittinen organisaatio, joka perustuu yhteisvastuuseen ja jokaisen jäsenen velvollisuuteen auttaa muita. Heimo tai klaani on laajin poliittinen kokonaisuus, jota kohtaan paimentolaiset tuntevat lojaalisuutta. Muodollisen lainsäädännön asemesta he seuraavat heimon tapaoikeutta. Yhteisön organisaatio perustuu sukulinjaan, ikäryhmiin, päällikköyteen tai johonkin näiden yhdistelmään. Heimot jakautuvat pienempiin yksiköihin, niillä on tyypillisesti yhteinen kieli ja perinne ja ne hallitsevat yleensä jotakin aluetta.
Antropologiassa käsitteelle heimo ei ole yksiselitteistä määritelmää, mutta varsin samaa mieltä ollaan siitä, millaisia yhteisöjä kutsutaan heimoyhteiskunniksi. Vaikka kaikki heimot eivät ole nomadisia eli asuinpaikkaansa säännöllisesti vaihtavia, kaikki nomadit ovat heimoyhteisöjä. Muita antropologisia heimoihin liittyviä käsitteitä ovat klaani, suku ja päällikkökunta.
Kritiikkiä

Antropologisena käsitteenä heimo kadotti suosiotaan 1900-luvun jälkipuoliskolla. Eräiden antropologien mielestä käsite oli epätarkka, koska sille ei ollut määritelmää, toisten mielessä siihen liittyi kolonialistisia sivumerkityksiä. Etenkin afrikkalaiset katsoivat, että käsite oli sekä pejoratiivinen että epätarkka. Heimon käsitteestä tuli kritiikin mukaan Euroopan siirtomaavallan kulmakivi Afrikassa edustaessaan myyttiä primitiivisestä ja ajattomasta afrikkalaisuudesta. Heimon tilalle on ehdotettu käsitettä etninen ryhmä, jota yhdistää yhteinen kieli ja menneisyys.  Tästä huolimatta antropologit edelleen käyttävät ei-valtiollisia yhteiskuntia kuvatessaan laajenevia sidonnaisuuden kehiä kuvaavia luokituksia perhe, suku, klaani ja heimo.
Tomi Kaminen

Torpan Poikia valmentanut Tomi Kaminen ottelussa Lappeenrannan NMKY:tä vastaan helmikuussa 2010.
Tomi Kaminen (s. 5. huhtikuuta 1970) on suomalainen koripallovalmentaja ja kilpauransa päättänyt koripalloilija. Hän on valmentanut pääsarjatasolla Torpan Poikia, Namika Lahtea, Vantaan Pussihukkia, Porvoon Tarmoa sekä KTP-Basketia. Pelaajaurallaan Kaminen pelasi 84 pääsarjatason runkosarja- sekä 15 pudotuspeliottelua. Hän pelasi lisäksi 11 nuorten maaottelua.
Tomi Kaisto

Tomi Kaisto (s. 10. huhtikuuta 2000) on suomalainen pesäpalloilija, joka edustaa Superpesiksessä pelaavaa Pattijoen Urheilijoita. Kaisto on pelannut Superpesiksessä 34 runkosarjan ottelua joissa lyönyt yhden tavallisen juoksun, tuonut kaksi juoksua ja kerännyt 13 kärkilyöntipistettä.
Transneft

| Transneft |
| --- | --- |

Yritysmuoto:  OAO
Osake:  MCX: TRNFP
ISIN:  RU0009091573
Kotipaikka:   Moskova, Venäjä
Toimiala:  öljyteollisuus, öljyn ja öljynjalostustuotteiden kuljetus
Liikevaihto:   670 270 milj. RUR (2011)
Nettotulos:   191 218 milj. RUR (2011)
Kotisivu:  www.transneft.ru
Infobox OKNimi-testi OK: 
Transneft (ven. Трансне́фть) on Venäjän maaöljyn ja öljynjalostustuotteiden siirtoputkistoista vastaava pörssiyhtiö, jonka osake-enemmistö on Venäjän valtion kontrollissa. Yhtiö hallitsee maailman suurinta öljyputkistoa, jota kautta kulkee noin 95% Venäjän tuottamasta raakaöljystä ja öljynjalostustuotteista. Forbesin kevään 2012 listalla yhtiö luokiteltiin Venäjän 13. suurimmaksi julkiseksi yhtiöksi; maailmanlistalla sen sijoitus oli 587.
Transneft vastaa myös öljyn ja öljynjalostustuotteiden putkikuljetuksesta Venäjän tärkeimpiin öljysatamiin, kuten Primorskiin (Koivistoon, kuva) ja Ust-Lugaan Suomenlahdella
Yhtiön pääkonttori sijaitsee Moskovassa. Yhtiön osake on noteerattu Moskovan pörssissä (MICEX-RTS).
Aiheesta muualla

Kartta Trasneftin öljyn siirtoputkistoista (Arkistoitu – Internet Archive) (venäjäksi)
Kartta Trasneftin öljynjalostustuotteiden siirtoputkistoista (Arkistoitu – Internet Archive) (venäjäksi)
Tuomas Korkia-aho

Tuomas Korkia-aho (s. 1987 Jyväskylä) on suomalainen voimanostaja. Korkia-aho aloitti voimanostouransa vuonna 2006. 182cm pitkä ja noin 160kg painava Korkia-aho kilpailee International Powerlifting Federation (IPF) -liitossa.
Penkkipunnerruksessa Korkia-aho on voittanut kaksi junioreiden maailmanmestaruutta, aikuisten euroopanmestaruuden, sekä useita suomenmestaruuksia. Hänen nimissään on alle 23-vuotiaiden maailmanennätys (342,5kg). Korkia-aho on rikkonut myös Riku Kirin junioreiden voimanoston yhteistuloksen suomenennätyksen.
Nykyisin Korkia-aho toimii kuntosaliyrittäjänä sekä taidemaalarina.
Ennätykset

Jalkakyykky: 372,5kg
Penkkipunnerrus: 342,5kg  (junioreiden maailmanennätys)
Maastaveto: 290kg
Yhteistulos: 975kg  (junioreiden suomenennätys)
Tomi Juric

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Tomi Juric
Syntymäaika: 22. heinäkuuta 1991
Syntymäpaikka: Auburn,  Australia
Pelipaikka: keskushyökkääjä
Pituus: 1, 91 m
Seura
Seura: Adelaide United FC
Seurat
| Vuodet | Seura | Ottelut () | Ottelut () |
| 2010-2011 | Croatia Sesvete |  |  |
| Vuodet | Seura | O | (M) |
| 2011-2012 | NK Lokomotiva |  |  |
| 2012-2013 | Inter Zaprešić |  |  |
| 2013 | Adelaide United FC |  |  |
| 2013-2015 | Western Sydney Wanderers FC |  |  |
| 2015-2016 | Roda JC |  |  |
| 2016-2019 | FC Luzern |  |  |
| 2019-2020 | CSKA Sofia |  |  |
| 2020- | Adelaine United FC |  |  |
Maajoukkue
| 2013- | Australian jalkapallomaajoukkue | 41 | 41 |

Tomi Juric (s. 22. heinäkuuta 1991 Auburn) on australialainen jalkapalloilija pelipaikaltaan keskushyökkääjä. Juric edustaa A-Leaguessa pelaavaa Adelaide Unitedia. Hän on edustanut Australian jalkapallomaajoukkuetta vuodesta 2013.